<p>Abans que comenceu a fer servir l’aplicació i descobriu tot el profit que en podeu treure, us recomanem que llegiu aquest apartat detingudament per a aprendre les normes i les limitacions lingüístiques que té el sistema de Jocomunico.</p>
  
  <p><ol type="1">
  <li>Podeu fer servir un <b>màxim de dos verbs</b> en una frase.<br/>
  <br/>
  <p><b>EXCEPCIÓ:</b> Si utilitzeu el tipus de frase <i>Desig</i>, <i>Ordre</i> o <i>Demanar permís</i>, l’oració podrà tenir fins a 3 verbs. No obstant això, <b>els verbs que s’afegeixen de manera automàtica en escollir un tipus de frase <u>no es poden conjugar</u></b> i sempre apareixeran en primera persona (<i>Jo</i>).</p>
  
  <p>Per exemple, si escollim el tipus de frase <i>Desig</i>, s’introduirà el verb <i>voler</i> en primera persona (<i>vull</i>) al principi de la frase; si escollim el tipus de frase <i>Demanar permís</i>, s’introduirà el verb <i>poder</i> en primera persona (<i>puc</i>) al principi de la frase, etc. Observeu els exemples següents:</p>
  
  <p class="content-example">Jo / anar / comprar<br/>
  <i><b><u>Vaig</u></b> a <b><u>comprar</u></b></i>.</p>
  
  <p class="content-example">Jo / anar / comprar / <b>desig</b><br/>
  <i><b><u>Vull anar</u></b> a <b><u>comprar</u></b></i>.</p>
  
  <p class="content-example">Jo / anar / comprar / <b>permís</b><br/>
  <i><b><u>Puc anar</u></b> a <b><u>comprar</u></b>, si us plau?</i></p>
  
  <p class="content-example">Jo / *voler / anar / comprar<br/>
  <span class="content-red">Error: El sistema actual no pot generar frases d'aquesta mena. </span ></p>
  
  <p class="content-example">Jo / *poder / anar / comprar / pregunta<br/>
  <span class="content-red">Error: El sistema actual no pot generar frases d'aquesta mena. </span></li></p>
  
  <br/>
  
  <li><p>L’aplicació <b>només admet un tipus de frase subordinada</b> introduïda per “que”. Quan utilitzeu dos verbs amb dos subjectes diferents, podreu fer frases com aquesta:</p>
  <p class="content-example"><b>Jo</b> / esperar / <b>logopeda</b> / venir<br/>
  <i>Espero que la logopeda vingui.</i></p>
  
  <p class="content-example"><b>Jo</b> / voler / <b>nosaltres</b> / celebrar / aniversari<br/>
  <i>Vull que celebrem l’aniversari.</i></p>
  
  <br/>
  
  <li><p>L’aplicació <b>no permet unir dues frases amb la conjunció <i>i</i></b>, tant si contenen un verb com si no en contenen cap. Per exemple:</p>
  <p class="content-example">Jo / <b>mirar</b> / tele / <b>i</b> / vosaltres / <b>escoltar</b> / música<br/>
  <span class="content-red">Error: El sistema actual no pot generar frases d'aquesta mena.</span></p>
  
  <p class="content-example"><b>Samarreta</b> / blau / <b>i</b> / <b>pantalons</b> / negre<br/>
  <span class="content-red">Error: El sistema actual no pot generar frases d'aquesta mena.</span></li></p><br/>
  
  <p>No obstant això, l’aplicació <b>sí que permet unir noms en una frase amb la conjunció <i>i</i></b> (sense adjectius, és a dir, al contrari del que hem vist a l’exemple anterior). Per exemple:</p>
  
  <p class="content-example">Jo / voler / <b>pizza</b> / <b>i</b> / <b>gelat</b> <br/>
  <i>Vull pizza i gelat.<i></p>
  
  </ol></p>